L 182/14 Jurnalul Oficial al Uniunii Europene 16.7.2010 REGULAMENTUL (UE) NR. 628/2010 AL COMISIEI din 15 iulie 2010 privind ofertele comunicate pentru importul de porumb în cadrul licitației prevăzute de Regulamentul (UE) nr. 462/2010 COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a pieţelor agricole şi privind dispoziţii specifice referitoare la anumite produse agricole („Regulamentul unic OCP”) (!), în special articolul 144 alineatul (1), coroborat cu articolul 4, întrucât: (1) În conformitate cu Regulamentul (UE) nr. 462/2010 al Comisiei (), s-a deschis o licitație pentru reducerea maximă a taxei la importul de porumb provenind din țări terțe în Spania. (2)  În conformitate cu articolul 8 din Regulamentul (CE) nr. 1296/2008 al Comisiei din 18 decembrie 2008 privind stabilirea normelor de aplicare a contingentelor tarifare la importul de porumb şi de sorg în Spania şi, respectiv, de porumb în Portugalia ('), Comisia poate decide, conform procedurii prevăzute la articolul 195 alineatul (2) din Regulamentul (CE) nr. 1234/2007, să nu dea curs procedurii de licitaţie. (3) Ținând cont în special de criteriile prevăzute la articolele 7 şi 8 din Regulamentul (CE) nr. 1296/2008, nu este indicată stabilirea unei reduceri maxime a taxei. ( Măsurile prevăzute de prezentul regulament sunt conforme cu avizul Comitetului de gestionare a orga- nizării comune a piețelor agricole, ADOPTĂ PREZENTUL REGULAMENT: Articolul 1 Nu se dă curs  ofertelor comunicate în perioada 25 iunie-15 iulie 2010 în cadrul licitației pentru reducerea taxei la importul de porumb prevăzute de Regulamentul (UE) nr. 462/2010. Articolul 2 Prezentul regulament intră în vigoare la 16 iulie 2010. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 15 iulie 2010. Pentru Comisie, pentru președinte Jean-Luc DEMARTY Director general pentru agricultură și dezvoltare rurală () JO L 299, 16.11.2007, p. 1. () JO L 129, 28.5.2010, p. 58. () JO L 340, 19.12.2008, p. 57.